GULF เปิดข่าวดี “กัลฟ์ เอ็นอาร์วี 1” ขนาด 128.2 MW เดินหน้า COD ฉลุย!
GULF เผยโรงไฟฟ้า “กัลฟ์ เอ็นอาร์วี1” ขนาด 128.2 MW เดินหน้า COD แล้ววานนี้ (1 พ.ค.62) โดยมีสัญญาซื้อขายไฟ้ากับกฟผ. จำนวน 90 เมกะวัตต์ เป็นระยะเวลา 25 ปี
GULF เผยโรงไฟฟ้า “กัลฟ์ เอ็นอาร์วี1” ขนาด 128.2 MW เดินหน้า COD แล้ววานนี้ (1 พ.ค.62) โดยมีสัญญาซื้อขายไฟ้ากับกฟผ. จำนวน 90 เมกะวัตต์ เป็นระยะเวลา 25 ปี
2 พ.ค. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยว่า บริษัท กัลฟ์ เอ็นอาร์วี1 จำกัด ซึ่งเป็นบริษัทย่อยและเป็นผู้ดำเนินโครงการโรงไฟฟ้ากัลฟ์ เอ็นอาร์วี1 (GNRV1) ได้ดำเนินการจ่ายไฟฟ้าเข้าระบบให้แก่การไฟฟ้าฝ่ายผลิตแห่งประเทศไทย (กฟผ.) แล้วตั้งแต่วันที่ 1 พ.ค.62 ภายใต้ประเภทผู้ผลิตไฟฟ้าเอกชนรายเล็ก (SPP)
โดยโครงการโรงไฟฟ้า GNRV1 ตั้งอยู่ในเขตอุตสาหกรรมสุรนารี จ.นครราชสีมา มีกำลังการผลิตไฟฟ้าติดตั้งจำนวน 128.2 เมกะวัตต์ (MW) และกำลังการผลิตไอน้ำติดตั้งจำนวน 10 ตัน/ชั่วโมง โครงการมีสัญญาซื้อขายไฟ้ากับกฟผ. จำนวน 90 เมกะวัตต์ เป็นระยะเวลา 25 ปี และมีสัญญาระยะยาวเพื่อจำหน่ายกำลังการผลิตไฟฟ้าและไอน้ำส่วนที่เหลือให้แก่ลูกค้าอุตสาหกรรม
ทั้งนี้ โครงการโรงไฟฟ้า GNRV1 เป็นโครงการโรงไฟฟ้า SPP ก๊าซธรรมชาติ ลำดับที่ 11 จากโครงการ SPP ภายใต้กลุ่มบริษัท กัลฟ์ เอ็มพี จำกัด (GMP) ทั้งหมด 12 โครงการ ซึ่งมีกำลังการผลิตติดตั้งรวม 1,563.4 เมกะวัตต์ และกำลังการผลิตไอน้ำติดตั้งรวม 225 ตัน/ชั่วโมง ปัจจุบันบริษัทอยู่ระหว่างการก่อสร้างโครงการโรงไฟฟ้า SPP ที่เหลืออีก 1 โครงการ ซี่งคาดว่าจะเปิดดำเนินการเชิงพาณิชย์ตามกำหนดในเดือน ก.ค.62